จับตา CHO ซิวงาน “ไมโครบัส” ดีเดย์ใช้ 1 ก.ค.นี้
จับตา CHO ซิวงาน “ไมโครบัส” ดีเดย์ใช้ 1 ก.ค.นี้ หลังรัฐมนตรีว่าการกระทรวงคมนาคม เตรียมจัดระเบียบรถตู้โดยสารต่างจังหวัดให้ทยอยเปลี่ยนมาใช้รถไมโครบัส เริ่มวันที่ 1 ก.ค. 60 หวังลดอุบัติเหตุ
10 ม.ค. 2560

จับตา CHO ซิวงาน “ไมโครบัส” ดีเดย์ใช้ 1 ก.ค.นี้ หลังรัฐมนตรีว่าการกระทรวงคมนาคม เตรียมจัดระเบียบรถตู้โดยสารต่างจังหวัดให้ทยอยเปลี่ยนมาใช้รถไมโครบัส เริ่มวันที่ 1 ก.ค. 60 หวังลดอุบัติเหตุ
ผู้สื่อข่าวรายงานว่า หลังจากมีข่าวรถตู้โดยสารเดินทางต่างจังหวัดเกิดอุบัติบ่อยครั้ง โดยเฉพาะช่วงเทศกาลปีใหม่ที่ผ่านมา นายพิชิต อัคราทิตย์ รัฐมนตรีว่าการกระทรวงคมนาคม เปิดเผยว่า จะมีการวางแผนการจัดระเบียบรถตู้โดยสารสาธารณะมาเป็นรถไมโครบัส ในกรณีที่มีการเดินทางข้ามจังหวัดระยะทางมากกว่า 300 กิโลเมตร โดยจะเริ่มตั้งแต่วันที่ 1 กรกฎาคมนี้
“จะมีการทยอยปรับเปลี่ยนรถตู้โดยสารสาธารณะหมวด 2 ซึ่งวิ่งให้บริการ กทม.-ต่างจังหวัด จำนวน 6,431 คัน และหมวด 3 ที่วิ่งให้บริการระหว่างจังหวัดกับจังหวัดให้เป็นรถไมโครบัส และได้มีการหารือกับผู้ประการ บริษัท ขนส่ง จำกัด (บขส.) ที่เป็นเจ้าของสัมปทานรถตู้ กทม.-ต่างจังหวัด ให้เร่งดำเนินการปรับเปลี่ยนรถตู้โดยสารเป็นรถไมโครบัสให้ทันภายในปี 2560  เนื่องจากมีสถิติเกิดอุบัติเหตุมากที่สุด หากเปลี่ยนเป็นรถไมรโครบัสอาจจะเกิดอุบัติเหตุน้อยลง เพราะรถมีขนาดใหญ่กว่าสามารถนั่งได้ 20 คน” นายพิชิต กล่าว
อนึ่งการเปลี่ยนมาใช้รถไมรโครบัสในครั้งนี้เป็นที่น่าจับตาว่า บริษัท ช ทวี จำกัด (มหาชน) หรือ CHO ซึ่งดำเนินธูรกิจออกแบบ สร้างสรรค์ ผลิตตัวถัง ติดตั้งระบบวิศวกรรมทางยานยนต์เพื่อการพาณิชย์ ให้บริการเทคโนโลยีระบบราง และสินค้าบริการของบริษัท เช่น รถบรรทุก รถพ่วง รถบัส รถลำเลียงอาหารสำหรับเครื่องบิน รถไฟ รถดับเพลิง รถกู้ภัย รถหุ้มเกราะ รถลำเลียงพล เรือรบหลวง อาจได้เป็นผู้จัดหารถโดยสารดังกล่าว